
ΑΠΟΦΑΣΕΙ Σ 

Αριθμι. 3326/212 

Καθορισμός των οργάνων ελέγχου των Δημόσιων και 
Ιδιωτικών ΚΤΕΟ, της διαδικασίας επιβολής των κυ¬ 
ρώσεων που επιβάλλονται στους φορείς Ιδιωτικών 
ΚΤΕΟ, καθώς και των κριτηρίων επιμέτρησης των 
κυρώσεων για παραβάσεις που αφορούν ελλείψεις 
οχημάτων ή παραβάσεις που αφορούν διοικητικής 
ή οικονομικής φύσης υποχρεώσεις των Ιδιωτικών 
ΚΤΕΟ, των οργάνων και της διαδικασίας είσπραξης 
των προστίμων και κάθε άλλου σχετικού θέματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Της παραγράφου 2 του άρθρου 41 του Ν. 2963/2001 
«Οργάνωση και λειτουργία των δημοσίων επιβατικών 
μεταφορών με λεωφορεία, τεχνικός έλεγχος οχημάτων 
και ασφάλεια χερσαίων μεταφορών και άλλες διατάξεις» 
(Α' 268), όπως αυτό αντικαταστάθηκε τελευταία με την 
παράγραφο 12 του άρθρου 185 του Ν. 4070/2012 (Α' 82). 

β. Της παραγράφου 1 του άρθρου 16 του Ν. 2946/2001 
«Υπαίθρια Διαφήμιση, Συμπολιτείες Δήμων και Κοινο¬ 
τήτων και άλλες διατάξεις» (Α' 224). 

γ. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κωδικο- 
ποιήθηκε με το Π.Δ. 63/2005 (Α' 98). 

δ. Του άρθρου 1 του Π.Δ. 118/2013 «Τροποποίηση του 
Π.Δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (Α' 152). 

ε. Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

στ. του Π.Δ. 109/2014 «Οργανισμός του Υπουργείου 
Υποδομών, Μεταφορών και Δικτύων» (ΦΕΚ Α' 176). 


ζ. της υπ’ αριθμ. 2821/2014 απόφασης του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου» (ΦΕΚ Β' 2893). 

η. Της υπ’ αριθμ. 31404/2005 απόφασης των Υφυπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Οικονομίας και Οικονομικών «Απόδοση στις 
Νομαρχιακές Αυτοδιοικήσεις ποσοστού των εισπρατ- 
τόμενων προστίμων, χρηματικών ποινών και προσαυ- 
ξήσεων που επιβάλλονται από αυτές, σύμφωνα με την 
παρ. 1 του άρθρου 16 του Ν. 2946/2001» (Β' 868). 

0. Τις διατάξεις του Ν.Δ. 356/1974 (ΚΕΔΕ) 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται: 

α. Τα όργανα ελέγχου των Δημόσιων και Ιδιωτικών 
ΚΤΕΟ 

β. Οι περιπτώσεις των παραβάσεων για τις οποίες 
επιβάλλονται διοικητικές κυρώσεις στους φορείς Ιδιω¬ 
τικών Κέντρων Τεχνικού Ελέγχου Οχημάτων (ΙΚΤΕΟ) και 
στο ελεγκτικό προσωπικό τους, καθώς και η διαδικασία 
επιβολής των κυρώσεων. 

γ. Τα κριτήρια επιμέτρησης των κυρώσεων για πα¬ 
ραβάσεις που αφορούν δευτερεύουσες, σοβαρές ή 
επικίνδυνες ελλείψεις οχημάτων και παραβάσεις που 
αφορούν διοικητικής ή οικονομικής φύσης υποχρεώσεις, 
καθώς και τα όργανα και η διαδικασία είσπραξης των 
προστίμων από τα Ιδιωτικά ΚΤΕΟ και 

δ. Κάθε άλλο σχετικό θέμα. 

Άρθρο 2 

Διοικητικές κυρώσεις 

1. Οι διοικητικές κυρώσεις που επιβάλλονται στους 
φορείς ΙΚΤΕΟ και στο ελεγκτικό προσωπικό τους, είναι 
οι ακόλουθες: 

α. Πρόστιμο από πεντακόσια (500) έως χίλια (1.000) 
ευρώ. 

β. Προσωρινή αφαίρεση της άδειας λειτουργίας ή προ¬ 
σωρινή απαγόρευση λειτουργίας του ΙΚΤΕΟ, διάρκειας 
από δέκα (10) ημέρες έως ένα (1) χρόνο. 

γ. Προσωρινή αφαίρεση του πιστοποιητικού ελεγκτή 
ΙΚΤΕΟ, διάρκειας από δέκα (10) ημέρες έως τρεις (3) 
μήνες. 

δ. Οριστική αφαίρεση της άδειας λειτουργίας ή ορι¬ 
στική απαγόρευση λειτουργίας του ΙΚΤΕΟ. 

Οι κυρώσεις της προσωρινής και οριστικής αφαίρε¬ 
σης της άδειας λειτουργίας, των περιπτώσεων β’ και 
δ’, επιβάλλονται στα ΙΚΤΕΟ για τα οποία έχει εκδοθεί 
άδεια λειτουργίας, ενώ οι αντίστοιχες κυρώσεις της 
προσωρινής και οριστικής απαγόρευσης λειτουργίας 
των περιπτώσεων β’ και δ' επιβάλλονται στα ΙΚΤΕΟ για 
τα οποία έχει εκδοθεί βεβαίωση νόμιμης λειτουργίας. 

2. Οι ανωτέρω κυρώσεις επιβάλλονται ανεξάρτητα 
από διοικητικές, οικονομικές και ποινικές κυρώσεις που 
προβλέπονται από άλλες διατάξεις. 

3. Η Διεύθυνση Ελέγχου Οχημάτων και Εγκαταστά¬ 
σεων (ΔΕΟΕ) του Υπουργείου Υποδομών Μεταφορών 
και Δικτύων (ΥΠΥΜΕΔΙ) και η κατά περίπτωση αρμόδια 
Διεύθυνση Μεταφορών και Επικοινωνιών της Περιφε¬ 
ρειακής Ενότητας, τηρούν ασφαλές μηχανογραφημένο 
μητρώο, ανά ΙΚΤΕΟ που λειτουργεί νόμιμα, όπου κατα¬ 
χωρίζονται οι κυρώσεις που επιβάλλονται στο φορέα 
και το ελεγκτικό προσωπικό του. 

Άρθρο 3 

Παραβάσεις για τις οποίες επιβάλλεται πρόστιμο 

1. Πρόστιμο πεντακοσίων (500) ευρώ στα ΙΚΤΕΟ, επι¬ 
σύρουν: 

α. Η παράλειψη ανάρτησης της άδειας λειτουργίας 
στον προβλεπόμενο χώρο ή η μη επίδειξη της βεβαί¬ 
ωσης νόμιμης λειτουργίας στα αρμόδια ελεγκτικά όρ¬ 
γανα. 

β. Η παράλειψη ανάρτησης του ισχύοντος τιμοκατα¬ 
λόγου παροχής υπηρεσιών στον προβλεπόμενο χώρο. 

γ. Η μη υποβολή στην αρμόδια Διεύθυνση Μεταφορών 
και Επικοινωνιών της Περιφέρειας, αντιγράφου του πα¬ 
ραστατικού καταβολής του προστίμου που προβλέπεται 
στο άρθρο 10 της παρούσας. 

δ. Η διενέργεια τεχνικού ελέγχου σε εκπρόθεσμο όχη¬ 
μα χωρίς να έχει εκδοθεί το παραστατικό καταβολής, 
ή να έχει δεσμευθεί ηλεκτρονικό παράβολο, του προ- 
βλεπόμενου πρόσθετου ειδικού τέλους. Το πρόστιμο 
αυτό επιβάλλεται για ένα (1) έως και δύο (2) οχήματα 
για τα οποία διαπιστώνεται η παράβαση. Άνω των δύο 
(2) οχημάτων, το πρόστιμο επιβάλλεται ανά όχημα, σω- 
ρευτικά με το αρχικό. Ταυτόχρονα, το ΙΚΤΕΟ καθίσταται 
υπόχρεο να αποδώσει εξ ιδίων πόρων στο Ελληνικό 
Δημόσιο το ποσό το οποίο ευρέθη να μην έχει αποδοθεί, 
από τα όργανα ελέγχου του άρθρου 8 της παρούσας. 

ε. Η είσπραξη από το ΙΚΤΕΟ του αντίτιμου του πρό¬ 
σθετου τέλους διενέργειας εκπρόθεσμου τεχνικού ελέγ¬ 
χου, χωρίς την έκδοση των προβλεπόμενων εντύπων 
παραβολών ή χωρίς τη δέσμευση του προβλεπόμενου 
ηλεκτρονικού παράβολου. Το πρόστιμο αυτό επιβάλ¬ 
λεται για κάθε όχημα που διαπιστώνεται η παράβαση. 
Ταυτόχρονα, το ΙΚΤΕΟ καθίσταται υπόχρεο να αποδώ¬ 
σει στο Ελληνικό Δημόσιο το ποσό το οποίο ευρέθη να 
μην έχει αποδοθεί, από τα όργανα ελέγχου του άρθρου 
8 της παρούσας. 

στ. Η διενέργεια ελέγχων ή/και η έκδοση Δελτίου 
Τεχνικού Ελέγχου (ΔΤΕ) από προσωπικό του οποίου 
η ισχύς του πιστοποιητικού ελεγκτή ΙΚΤΕΟ έχει λήξει. 
Το πρόστιμο αυτό επιβάλλεται ανά ημέρα ελέγχου του 


ελεγκτή για τον οποίο διαπιστώνεται η παράβαση, ανε¬ 
ξάρτητα από τον αριθμό των οχημάτων για τα οποία 
αυτή διαπιστώνεται. 

ζ. Η καταγραφή τουλάχιστον πέντε (5) μη υφιστάμενων 
δευτερευουσών ελλείψεων, κατά τον τεχνικό έλεγχο 
ενός (1) ή περισσότερων οχημάτων. 

η. Η καταγραφή τουλάχιστον δύο (2) μη υφιστάμενων 
σοβαρών ελλείψεων, κατά τον τεχνικό έλεγχο ενός (1) 
οχήματος. 

θ. Η μη ακύρωση και επανέκδοση ΔΤΕ το οποίο φέρει 
λανθασμένα ή ελλιπή στοιχεία, όπου αυτό προβλέπεται 
από τις ισχύουσες διατάξεις. 

ι. Η διενέργεια τεχνικού ελέγχου ενός (1) οχήματος με 
την παράλειψη σημείων τεχνικού ελέγχου, όπως αυτά 
προβλέπονται από τις ισχύουσες διατάξεις για την κα¬ 
τηγορία του οχήματος. 

ια. Η λήψη και αποστολή, κατά τη διάρκεια μίας (1) 
ημέρας, φωτογραφιών του ελεγχόμενου οχήματος, οι 
οποίες είναι: 

(ί) είτε μη προβλεπόμενες 

(ϋ) είτε προβληματικές ως προς την ευκρίνειά τους, με 
αποτέλεσμα από το σύνολό τους να μην διαπιστώνεται 
- επαληθεύεται ο αριθμός κυκλοφορίας του οχήματος, 
το εργοστάσιο κατασκευής του, η εμπορική ονομασία 
του (μοντέλο) και, κατά προσέγγιση, ο χρωματισμός 
του. Σε περίπτωση που οι προβλεπόμενες φωτογραφίες 
είναι τρεις ή περισσότερες, ο αριθμός κυκλοφορίας του 
οχήματος πρέπει να επαληθεύεται - διαπιστώνεται από 
δύο τουλάχιστον φωτογραφίες. 

(ιϋ) είτε οποιαδήποτε από τις προβλεπόμενες φωτο¬ 
γραφίες διαπιστώνεται ότι εμφανίζει όχημα με διαφο¬ 
ρετικό κάποιο από τα χαρακτηριστικά οπτικής ανα¬ 
γνώρισης, σε σχέση με τις υπόλοιπες προβλεπόμενες 
φωτογραφίες στις οποίες εμφανίζονται τα απαραίτητα 
στοιχεία αναγνώρισης (εμπορική ονομασία, χρωματι¬ 
σμός, αριθμός κυκλοφορίας και εργοστάσιο κατασκευ¬ 
ής)· 

Το πρόστιμο αυτό επιβάλλεται ανά δύο (2) οχήματα 
για τα οποία διαπιστώνεται η παράβαση (500 ευρώ 
για 1 ή 2 οχήματα, 1.000 ευρώ για 3 ή 4 οχήματα κ.ο.κ.). 

2. Πρόστιμο επτακοσίων πενήντα (750) ευρώ στα 
ΙΚΤΕΟ, επισύρουν: 

α. Η καταγραφή τουλάχιστον μίας (1) μη υφιστάμενης 
επικίνδυνης έλλειψης, κατά τον τεχνικό έλεγχο ενός (1) 
οχήματος. 

β. Η μη διαπίστωση μίας (1) έως και τριών (3) υφιστά¬ 
μενων σοβαρών ελλείψεων, κατά τον τεχνικό έλεγχο 
ενός (1) οχήματος. Άνω των τριών (3) ελλείψεων, το 
πρόστιμο αυτό επιβάλλεται για κάθε μη διαπιστούμενη 
σοβαρή έλλειψη, σωρευτικά με το αρχικό. 

γ. Η μη τήρηση στο αρχείο του ΙΚΤΕΟ των προβλε¬ 
πόμενων από τις εκάστοτε ισχύουσες διατάξεις δικαι- 
ολογητικών και παραστατικών. 

3. Πρόστιμο χιλίων (1.000) ευρώ στα ΙΚΤΕΟ, επισύρουν: 
α. Η χρήση ΔΤΕ διαφορετικού από το εγκεκριμένο 

από την αρμόδια Υπηρεσία. 

β. Η λειτουργία του ΙΚΤΕΟ με αριθμό προσωπικού 
μικρότερο του ελάχιστου απαιτούμενου από τις ισχύ- 
ουσες διατάξεις, με την επιφύλαξη των οριζόμενων για 
την αναπλήρωση του προσωπικού. 

γ. Η μη διάθεση ή η απόκρυψη στοιχείων από τα αρ¬ 
μόδια ελεγκτικά όργανα. 

δ. Η μη διαπίστωση μίας (1) υφιστάμενης επικίνδυνης 
έλλειψης, κατά τον τεχνικό έλεγχο ενός (1) οχήματος. Το 
πρόστιμο αυτό επιβάλλεται για κάθε μη διαπιστούμενη 
επικίνδυνη έλλειψη. 

ε. Η διενέργεια ελέγχων ή/και η έκδοση ΔΤΕ από 
κάτοχο πιστοποιητικού ελεγκτή ΙΚΤΕΟ κατηγορίας μη 
αντίστοιχης με αυτήν του ελεγχθέντος οχήματος. Το 
πρόστιμο αυτό επιβάλλεται για κάθε όχημα που διαπι¬ 
στώνεται η παράβαση. 

στ. Η μη εμφάνιση σε ψηφιακή φωτογραφία της ημε¬ 
ρομηνίας και ώρας λήψης της φωτογραφίας ή η εμφά¬ 
νισή της με μη προβλεπόμενο τρόπο (όπως μέσω του 
Μηχανογραφικού Συστήματος και όχι από την ίδια τη 
φωτογραφική μηχανή λήψης της φωτογραφίας). Το πρό¬ 
στιμο αυτό επιβάλλεται ανά ημέρα που διαπιστώνεται η 
παράβαση, ανεξάρτητα από τον αριθμό των οχημάτων 
για τα οποία αυτή διαπιστώνεται. 

4. Σε περίπτωση βεβαίωσης περισσότερων της μιας 
παραβάσεων στο πλαίσιο του ίδιου ελέγχου, το συ¬ 
νολικά επιβαλλόμενο πρόστιμο είναι ίσο με το σύνο¬ 
λο των προστίμων για τις επιμέρους παραβάσεις και 
δεν μπορεί να υπερβαίνει το ποσό των είκοσι χιλιάδων 
(20.000) ευρώ. 

5. Στις περιπτώσεις ζ’ και η’ της παραγράφου 1, α’ και β’ 
της παραγράφου 2 και δ’ της παραγράφου 3 του παρό¬ 
ντος άρθρου, το ΙΚΤΕΟ οφείλει να προβεί στην ακύρωση 
του ΔΤΕ το οποίο το ίδιο εξέδωσε. Στον κάτοχο του 
οχήματος ή τον εκπρόσωπό του επανεκτυπώνεται και χο¬ 
ρηγείται από το ΙΚΤΕΟ ΔΤΕ με τα καινούργια ευρήματα. 

Η διαπίστωση των παραπάνω γίνεται από τα όργανα 
ελέγχου του άρθρου 8 της παρούσας, κατά τη διάρ¬ 
κεια δειγματοληπτικού ελέγχου στις εγκαταστάσεις 
του ελεγχόμενου ΙΚΤΕΟ. Ένα τουλάχιστον μέλος της 
ομάδας επιτόπιου ελέγχου πρέπει να είναι κάτοχος 
ισχύοντος πιστοποιητικού ελεγκτή ΚΤΕΟ. Ο δειγματο¬ 
ληπτικός έλεγχος διενεργείται είτε κατά τη διάρκεια 
του τεχνικού ελέγχου οχήματος από το ΙΚΤΕΟ είτε με 
επανάληψη του ελέγχου του οχήματος μετά την ολο¬ 
κλήρωση του τεχνικού ελέγχου και την έκδοση ΔΤΕ, 
από τον ίδιο ελεγκτή ή τον υπεύθυνο λειτουργίας του 
ΙΚΤΕΟ. Η επιλογή του προσώπου επαφίεται στη διακρι¬ 
τική ευχέρεια των οργάνων ελέγχου ή ανάλογα με την 
εντολή που τους έχει δοθεί. 

Επίσης, η διαπίστωση των παραπάνω μπορεί να γίνει 
από τα όργανα ελέγχου του άρθρου 8 της παρούσας 
με εξ αποστάσεως έλεγχο, εφόσον από τα στοιχεία 
που περιέρχονται σε γνώση των ελεγκτικών οργάνων 
τεκμηριώνεται σαφώς η παράβαση. 

6. Σε περίπτωση υποτροπής με την τέλεση της ίδιας 
παράβασης εντός έτους από την έκδοση της απόφασης 
επιβολής προστίμου, το ποσό του επιβαλλόμενου προ¬ 
στίμου διπλασιάζεται και σε κάθε επόμενη υποτροπή 
εντός έτους από την έκδοση κάθε προηγούμενης από¬ 
φασης επιβολής προστίμου, το ποσό τριπλασιάζεται. 

Αρθρο 4 

Παραβάσεις για τις οποίες επιβάλλεται 
προσωρινή αφαίρεση της άδειας λειτουργίας 
ή προσωρινή απαγόρευση λειτουργίας 
Ιδιωτικού ΚΤΕΟ 

1. Την προσωρινή αφαίρεση της άδειας λειτουργίας 
ή την προσωρινή απαγόρευση λειτουργίας του ΙΚΤΕΟ 
διάρκειας δέκα (10) ημερών, επισύρουν: 


α. Η παράλειψη τήρησης των προβλεπόμενων από τις 
ισχύουσες διατάξεις βάσεων δεδομένων και στοιχείων 
από το Μηχανογραφικό Σύστημα του ΙΚΤΕΟ. 

β. Η λειτουργία ΙΚΤΕΟ με μηχανήματα ελέγχου με 
προβληματική λειτουργία που επηρεάζει την μετρητική 
τους ικανότητα. 

γ. Η έκδοση ΔΤΕ από ελεγκτή μετά τη διενέργεια 
του ελέγχου από άλλο ελεγκτή, εξαιρουμένης της πε¬ 
ρίπτωσης διενέργειας ελέγχου καυσαερίων στην πύλη 
του ΙΚΤΕΟ. 

δ. Η λειτουργία ΙΚΤΕΟ με δυσλειτουργία του υλικού 
ή/και του λογισμικού των κεντρικών μονάδων των αυ¬ 
τομάτων γραμμών ελέγχου ή/και του μηχανογραφικού 
συστήματος με αποτέλεσμα: 

ί) είτε να επηρεάζεται η ορθή αποτύπωση των απο¬ 
τελεσμάτων ελέγχου ή η ακρίβεια και ορθότητα αυ¬ 
τών. 

ϋ) είτε να προκαλείται τελικώς αδυναμία εξαγωγής 
των αποτελεσμάτων ελέγχου του οχήματος, όπως αυτή 
ορίζεται στις σχετικές διατάξεις, και συγκέντρωσής 
τους στον εξυπηρετητή (εοη/βι - ) του ΙΚΤΕΟ, προκειμέ- 
νου να εκτυπωθούν στο ΔΤΕ ή το Πρακτικό Εκούσιου 
Τεχνικού Ελέγχου (ΠΕΤΕ) και να αποσταλούν ακολούθως 
στο Μηχανογραφικό Σύστημα του ΥΠΥΜΕΔΙ. 

ε. Η έκδοση ΔΤΕ που δεν ταυτίζεται με τα αποτελέ¬ 
σματα των ελέγχων που αποστέλλονται από το Μη¬ 
χανογραφικό Σύστημα του ΙΚΤΕΟ προς το ΥΠΥΜΕΔΙ. 

2. Την προσωρινή αφαίρεση της άδειας λειτουργίας 
ή την προσωρινή απαγόρευση λειτουργίας του ΙΚΤΕΟ 
διάρκειας τριάντα (30) ημερών, επισύρουν: 

α. Η άρνηση του υπευθύνου του ΙΚΤΕΟ να υποβληθεί 
σε έλεγχο από το αρμοδίως εξουσιοδοτημένο όργανο. 

β. Η λειτουργία ΙΚΤΕΟ με έλλειψη μηχανημάτων ελέγ¬ 
χου ή με μηχανήματα ελέγχου μη διακριβωμένα ή μη 
σύμφωνα με τις ισχύουσες προδιαγραφές. 

3. Την προσωρινή αφαίρεση της άδειας λειτουργίας 
ή την προσωρινή απαγόρευση λειτουργίας του ΙΚΤΕΟ 
διάρκειας έξι (6) μηνών, επισύρει η λειτουργία ΙΚΤΕΟ 
συστεγασμένου με επιχειρήσεις συναφούς δραστηριό¬ 
τητας και ιδίως συνεργεία επισκευής και συντήρησης 
αυτοκινήτων, εταιρίες εισαγωγής και εμπορίας αυτοκι¬ 
νήτων και λοιπές εγκαταστάσεις αυτών, καθώς και με 
εγκαταστάσεις επιχειρήσεων οδικής βοήθειας. 

4. Την προσωρινή αφαίρεση της άδειας λειτουργίας 
ή την προσωρινή απαγόρευση λειτουργίας του ΙΚΤΕΟ 
διάρκειας ενός (1) έτους, επισύρουν: 

α. Η μη επιτρεπτή σύμφωνα με τις ισχύουσες διατάξεις 
παρέμβαση στα μηχανήματα και τις συσκευές, εντός και 
εκτός αυτομάτων γραμμών ελέγχου, ή στο Μηχανογρα¬ 
φικό Σύστημα του ΙΚΤΕΟ με σκοπό: 

ί) όχημα που δεν πληροί τις αντίστοιχες προϋποθέσεις 
να κριθεί κατάλληλο 

ϋ) να παραβιασθούν ισχύουσες διατάξεις ορθής διε¬ 
νέργειας του τεχνικού ελέγχου (ενδεικτικά αναφέρονται 
η τήρηση ελάχιστων χρόνων, η αλλοίωση (παραποίηση) 
των φωτογραφιών του ελεγχόμενου οχήματος κ.λπ.). 

Δεν θεωρείται παρέμβαση η τυχόν μη ορθή χρήση 
των συσκευών ή των μηχανημάτων ελέγχου από τον 
ελεγκτή που διενεργεί τον έλεγχο. 

β. Η λειτουργία ΙΚΤΕΟ κατά το χρονικό διάστημα που 
η άδεια λειτουργίας του έχει αφαιρεθεί ή έχει απαγο¬ 
ρευτεί η λειτουργία του προσωρινά. 

5. Η άδεια λειτουργίας που αφαιρέθηκε προσωρινά, 
επαναχορηγείται μετά την παρέλευση του χρόνου αφαί¬ 
ρεσής της και εφόσον διαπιστωθεί αρμοδίως ότι ήρθη¬ 
σαν οι λόγοι που την επέβαλαν στις περιπτώσεις που 
απαιτείται να γίνουν διορθωτικές ενέργειες, τηρούνται 
όλες οι νόμιμες προϋποθέσεις και έχουν καταβληθεί 
τυχόν επιβληθέντα πρόστιμα σύμφωνα με τα οριζόμενα 
στο άρθρο 10 της παρούσας. Στην περίπτωση που επι¬ 
βάλλεται προσωρινή απαγόρευση λειτουργίας, μετά την 
παρέλευση του προβλεπόμενου χρόνου, εκδίδεται άρση 
της απαγόρευσης εφόσον πληρούνται όλες οι προϋ¬ 
ποθέσεις που αναφέρονται στο προηγούμενο εδάφιο. 

6. Σε περίπτωση υποτροπής με την τέλεση της ίδιας 
παράβασης εντός έτους από την έκδοση της απόφασης 
επιβολής προσωρινής αφαίρεσης της άδειας λειτουργί¬ 
ας ή προσωρινής απαγόρευσης λειτουργίας, το χρονικό 
διάστημα της επιβαλλόμενης προσωρινής αφαίρεσης 
της άδειας λειτουργίας ή προσωρινής απαγόρευσης 
λειτουργίας διπλασιάζεται και σε κάθε επόμενη υπο¬ 
τροπή εντός έτους από την έκδοση κάθε προηγούμενης 
απόφασης επιβολής προσωρινής αφαίρεσης της άδειας 
λειτουργίας ή προσωρινής απαγόρευσης λειτουργίας, 
το χρονικό διάστημα τριπλασιάζεται. 

Άρθρο 5 

Παραβάσεις για τις οποίες επιβάλλονται 
συνδυασμένες κυρώσεις 
(πρόστιμο ή/και προσωρινή 
αφαίρεση της άδειας λειτουργίας 
ή προσωρινή απαγόρευση λειτουργίας 
Ιδιωτικού ΚΤΕΟ) 

1. Για τη διενέργεια, κατά τη διάρκεια μίας (1) ημέρας, 
τεχνικού ελέγχου οχημάτων σε χρόνο μικρότερο του 
ελάχιστου καθοριζόμενου, επιβάλλονται πρόστιμα ως 
ακολούθως: 

α. Ενός (1) έως και τριών (3) οχημάτων, πρόστιμο πε- 
ντακοσίων (500) ευρώ. 

β. Άνω των τριών (3) έως και έξι (6) οχημάτων, πρό¬ 
στιμο επτακοσίων πενήντα (750) ευρώ, σωρευτικά με 
το προηγούμενο πρόστιμο. 

γ. Άνω των έξι (6) οχημάτων, πρόστιμο χιλίων (1.000) 
ευρώ. Το πρόστιμο αυτό επιβάλλεται ανά τρία (3) οχή¬ 
ματα που διαπιστώνεται η παράβαση (1.000 ευρώ για 7 
έως 9 οχήματα, 2.000 ευρώ για 10 έως 12 οχήματα κ.ο.κ.), 
σωρευτικά με τα δύο προηγούμενα πρόστιμα. 

2. Γ ια την, κατά τη διάρκεια μίας (1) ημέρας, έναρξη 
διενέργειας από έναν ελεγκτή επόμενου τεχνικού ελέγ¬ 
χου, ενόσω διενεργείται ακόμη προηγούμενος από τον 
ίδιο, επιβάλλονται πρόστιμα ως ακολούθως: 

α. Γ ια μία (1) έως και τρεις (3) περιπτώσεις που δια¬ 
πιστώνεται η παράβαση, πρόστιμο πεντακοσίων (500) 
ευρώ. 

β. Γ ια άνω των τριών (3) έως και έξι (6) περιπτώσεις 
που διαπιστώνεται η παράβαση, πρόστιμο επτακοσί¬ 
ων πενήντα (750) ευρώ, σωρευτικά με το προηγούμενο 
πρόστιμο. 

γ. Άνω των έξι (6) περιπτώσεων που διαπιστώνεται η 
παράβαση, πρόστιμο χιλίων (1.000) ευρώ. Το πρόστιμο 
αυτό επιβάλλεται ανά τρεις (3) περιπτώσεις που δια¬ 
πιστώνεται η παράβαση (1.000 ευρώ για 7 έως 9 περι¬ 
πτώσεις, 2.000 ευρώ για 10 έως 12 περιπτώσεις κ.ο.κ.), 
σωρευτικά με τα δύο προηγούμενα πρόστιμα. 


3. Για τη λειτουργία ΙΚΤΕΟ χωρίς προσαρμογή του 
Μηχανογραφικού του Συστήματος σύμφωνα με την 
εκάστοτε ισχύουσα νομοθεσία, μετά την τασσόμενη 
από την αρμόδια Υπηρεσία προθεσμία, επιβάλλονται 
οι ακόλουθες κυρώσεις: 

α. Μέχρι και πέντε (5) εργάσιμες ημέρες από την εκ- 
πνοή της τασσόμενης προθεσμίας, πρόστιμο χιλίων 
(1.000) ευρώ για κάθε ημέρα καθυστέρησης, έως και 
την 5η ημέρα. 

β. Πέραν των πέντε (5) εργάσιμων ημερών από την 
εκπνοή της τασσόμενης προθεσμίας, προσωρινή αφαί¬ 
ρεση της άδειας λειτουργίας ή προσωρινή απαγόρευση 
λειτουργίας του ΙΚΤΕΟ διάρκειας δέκα (10) ημερών. 

4. Γ ια την αναιτιολόγητη μη αποστολή προς το ΥΠΥΜΕΔΙ: 

ί) το αργότερο μέχρι την 12η βραδινή της ημέρας δι¬ 
ενέργειας του ελέγχου, των αποτελεσμάτων τεχνικού 
ελέγχου των μηχανημάτων των αυτομάτων γραμμών, 
των προβλεπόμενων φωτογραφιών και των αρχείων 
τύπου ΧΜΙ όλων των δεδομένων των τεχνικών ελέγχων 

μ) εντός των οριζόμενων προθεσμιών, των προβλεπό¬ 
μενων από τις ισχύουσες διατάξεις στοιχείων, δεδομέ¬ 
νων και καταστάσεων από το Μηχανογραφικό Σύστημα 
του ΙΚΤΕΟ, πλέον των ανωτέρω αναφερομένων, επιβάλ¬ 
λονται οι ακόλουθες κυρώσεις: 

α. Γ ια χρονικό διάστημα έως και δέκα (10) συνεχόμενες 
εργάσιμες ημέρες, πρόστιμο πεντακοσίων (500) ευρώ, 
για κάθε ημέρα καθυστέρησης, έως και τη 10η ημέρα. 

β. Για χρονικό διάστημα πέραν των δέκα (10) συνε¬ 
χόμενων εργάσιμων ημερών, προσωρινή αφαίρεση της 
άδειας λειτουργίας ή προσωρινή απαγόρευση λειτουρ¬ 
γίας του ΙΚΤΕΟ διάρκειας δέκα (10) ημερών. 

5. Γ ια τη λειτουργία ΙΚΤΕΟ χωρίς ή με μη ισχύον 
πιστοποιητικό συστήματος ποιότητας ή πιστοποιητικό 
διαπίστευσης, επιβάλλονται οι ακόλουθες κυρώσεις: 

α. Γ ια χρονικό διάστημα μέχρι και πέντε (5) εργάσιμες 
ημέρες, πρόστιμο χίλια (1.000) ευρώ για κάθε ημέρα, 
έως και την 5η ημέρα. 

β. Για χρονικό διάστημα πέραν των πέντε (5) εργάσι¬ 
μων ημερών, προσωρινή αφαίρεση της άδειας λειτουρ¬ 
γίας ή προσωρινή απαγόρευση λειτουργίας του ΙΚΤΕΟ 
διάρκειας δέκα (10) ημερών. Η κύρωση αυτή προσαυ¬ 
ξάνεται κατά αριθμό ημερών ίσο με τις ημέρες που το 
ΙΚΤΕΟ λειτούργησε χωρίς πιστοποιητικό συστήματος 
ποιότητας ή διαπίστευσης. 

6. Γ ια τη διενέργεια ελέγχων ή/και την έκδοση ΔΤΕ 
από πρόσωπα που δεν έχουν λάβει αρχική πιστοποί¬ 
ηση ως ελεγκτές ΙΚΤΕΟ, επιβάλλονται οι ακόλουθες 
κυρώσεις: 

α. Πρόστιμο πεντακοσίων (500) ευρώ ανά όχημα, εάν 
η πράξη τελέστηκε χωρίς τη γνώση της διοίκησης της 
επιχείρησης. 

β. Προσωρινή αφαίρεση της άδειας λειτουργίας ή προ¬ 
σωρινή απαγόρευση λειτουργίας του ΙΚΤΕΟ διάρκειας 
έξι (6) μηνών, εάν η πράξη τελέστηκε σε γνώση της 
διοίκησης της επιχείρησης. 

7. Γ ια την έκδοση ΔΤΕ χωρίς τη διενέργεια τεχνικού 
ελέγχου, επιβάλλεται η προσωρινή αφαίρεση της άδειας 
λειτουργίας ή η προσωρινή απαγόρευση λειτουργίας 
του ΙΚΤΕΟ διάρκειας: 

α. Δέκα (10) ημερών, εάν η πράξη τελέστηκε χωρίς τη 
γνώση ή τη συμμετοχή της διοίκησης της επιχείρησης. 

β. Ενός (1) έτους, εάν η πράξη τελέστηκε σε γνώση ή 
με τη συμμετοχή της διοίκησης της επιχείρησης. 

8. Εάν η επιβαλλόμενη κύρωση είναι πρόστιμο εφαρ¬ 
μόζονται οι διατάξεις της παραγράφου 4 του άρθρου 

3 της παρούσας. 

9. α. Για τις περιπτώσεις παραβάσεων για τις οποίες 
η επιβαλλόμενη διοικητική κύρωση είναι κλιμακούμενο 
πρόστιμο (παράγραφοι 1 και 2 του παρόντος άρθρου), 
σε περίπτωση υποτροπής με την τέλεση της ίδιας πα¬ 
ράβασης, ανεξαρτήτως πλήθους οχημάτων, εντός έτους 
από την έκδοση της απόφασης επιβολής προστίμου, το 
ποσό του επιβαλλόμενου προστίμου διπλασιάζεται και 
σε κάθε επόμενη υποτροπή εντός έτους από την έκδοση 
κάθε προηγούμενης απόφασης επιβολής προστίμου, το 
ποσό τριπλασιάζεται. Το ποσό που διπλασιάζεται ή τρι¬ 
πλασιάζεται, κατά περίπτωση, υπολογίζεται επί του προ¬ 
στίμου που αντιστοιχεί στο πλήθος των οχημάτων ή των 
περιπτώσεων που κατεγράφησαν κατά την υποτροπή. 

β. Γ ια τις περιπτώσεις παραβάσεων των παραγράφων 3, 

4 και 5 του παρόντος άρθρου, σε περίπτωση υποτροπής 
με την τέλεση της ίδιας παράβασης, ανεξαρτήτως αριθ¬ 
μού ημερών, εντός έτους από την έκδοση της απόφασης 
επιβολής κύρωσης, η επιβαλλόμενη κύρωση διπλασιάζε¬ 
ται και σε κάθε επόμενη υποτροπή εντός έτους από την 
έκδοση κάθε προηγούμενης απόφασης επιβολής κύρω¬ 
σης, η κύρωση τριπλασιάζεται. Τ ο ποσό του προστίμου 
ή η χρονική διάρκεια της αφαίρεσης της άδειας λειτουρ¬ 
γίας ή της απαγόρευσης λειτουργίας που διπλασιάζεται 
ή τριπλασιάζεται, κατά περίπτωση, υπολογίζεται επί της 
κύρωσης που αντιστοιχεί στον αριθμό των ημερών για 
τις οποίες τελέστηκε η παράβαση κατά την υποτροπή. 

γ. Γ ια τις περιπτώσεις παραβάσεων των παραγράφων 
6 και 7 του παρόντος άρθρου, εφαρμόζονται αυτοτελώς 
οι σχετικές διατάξεις των άρθρων 3 και 4 της παρούσας. 

Άρθρο 6 

Παραβάσεις για τις οποίες επιβάλλεται 
οριστική αφαίρεση της άδειας λειτουργίας ή 

οριστική απαγόρευση λειτουργίας Ιδιωτικού ΚΤΕΟ 

1. Την οριστική αφαίρεση της άδειας λειτουργίας ή 
την οριστική απαγόρευση λειτουργίας ΙΚΤΕΟ, επισύρει η 
νέα υποτροπή μέσα σε ένα έτος από την προηγούμενη 
παράβαση της περίπτωσης α’ της παραγράφου 2 του 
άρθρου 4, για την οποία αφαιρέθηκε προσωρινά η άδεια 
λειτουργίας ή απαγορεύτηκε η λειτουργία για εξήντα (60) 
ημέρες, κατ’ εφαρμογή της παραγράφου 6 του άρθρου 4. 

2. Στην έννοια της οριστικής αφαίρεσης της άδειας 
λειτουργίας ή της οριστικής απαγόρευσης λειτουργίας 
περιλαμβάνεται και η στέρηση του δικαιώματος του 
φορέα ΙΚΤΕΟ (φυσικού ή νομικού προσώπου) για ίδρυ¬ 
ση και λειτουργία ΙΚΤΕΟ στο σύνολο της Επικράτειας. 
Προκειμένου περί νομικού προσώπου, η απαγόρευση 
αυτή ισχύει και για τα φυσικά πρόσωπα, τα οποία με¬ 
τέχουν οπωσδήποτε στη διοίκηση ή εκπροσωπούν ή/και 
δεσμεύουν με οποιονδήποτε τρόπο το νομικό πρόσωπο. 
Τα εν λόγω φυσικά πρόσωπα δεν δύνανται να συμμετά- 
σχουν με οποιονδήποτε τρόπο ή να εκπροσωπούν ή/και 
να δεσμεύουν με οποιονδήποτε τρόπο νομικό πρόσωπο 
με αντικείμενο τον τεχνικό έλεγχο οχημάτων. 

Άρθρο 7 

Παραβάσεις για τις οποίες επιβάλλεται 
αφαίρεση του πιστοποιητικού ελεγκτή 
Ιδιωτικού ΚΤΕΟ 

1. Την κύρωση της προσωρινής αφαίρεσης του πιστο¬ 
ποιητικού ελεγκτή ΙΚΤΕΟ, διάρκειας δέκα (10) ημερών, 
επισύρουν: 


α. Η διενέργεια, κατά τη διάρκεια μίας (1) ημέρας, 
τεχνικών ελέγχων τουλάχιστον τριών (3) οχημάτων σε 
χρόνο μικρότερο του ελάχιστου καθοριζόμενου. 

β. Η έναρξη διενέργειας επόμενου τεχνικού ελέγχου, 
ενόσω διενεργείται ακόμη προηγούμενος από τον ίδιο 
ελεγκτή, για τουλάχιστον τρεις (3) περιπτώσεις κατά 
τη διάρκεια μίας (1) ημέρας. 

γ. Η διενέργεια τεχνικού ελέγχου οχήματος με την 
παράλειψη σημείων τεχνικού ελέγχου, όπως αυτά 
προβλέπονται από τις ισχύουσες διατάξεις για την 
κατηγορία του οχήματος. Η κύρωση αυτή επιβάλλεται 
ανά δύο (2) οχήματα που διαπιστώνεται η παράβαση 
(10 ημέρες για 1 ή 2 οχήματα, 20 ημέρες για 3 ή 4 
οχήματα κ.ο.κ.). 

δ. Η συμμετοχή στην πράξη της περίπτωσης (ε) της 
παραγράφου 1 του άρθρου 4 της παρούσας απόφασης. 

ε. Η, εκ προθέσεως, μη διαπίστωση, κατά τον τεχνικό 
έλεγχο οχήματος, μίας (1) υφιστάμενης σοβαρής έλλει¬ 
ψης ή, αντίστροφα, η καταγραφή μίας (1) μη υφιστάμε¬ 
νης σοβαρής έλλειψης. Το πρόστιμο αυτό επιβάλλεται 
για κάθε σοβαρή έλλειψη. 

2. Την κύρωση της προσωρινής αφαίρεσης του πιστο¬ 
ποιητικού ελεγκτή ΙΚΤΕΟ, διάρκειας είκοσι (20) ημερών, 
επισύρει η διενέργεια ελέγχων ή/και η έκδοση ΔΤΕ όταν 
το πιστοποιητικό ελεγκτή ΙΚΤΕΟ έχει λήξει. 

3. Την κύρωση της προσωρινής αφαίρεσης του πιστο¬ 
ποιητικού ελεγκτή ΙΚΤΕΟ, επισύρει η, χωρίς πρόθεση, 
μη διαπίστωση, κατά τον τεχνικό έλεγχο, υφιστάμενων 
ελλείψεων ή, αντίστροφα, η καταγραφή μη υφιστάμενων 
ελλείψεων, ως εξής: 

α. Διάρκειας δέκα (10) ημερών, για άνω των πέντε (5) 
δευτερευουσών ελλείψεων, είτε αυτές αφορούν σε ένα 
(1) ή σε περισσότερα οχήματα. 

β. Διάρκειας δέκα (10) ημερών, ανά δύο (2) σοβαρές 
ελλείψεις ενός (1) οχήματος (10 ημέρες για 1 ή 2 ελλεί¬ 
ψεις, 20 ημέρες για 3 ή 4 ελλείψεις κ.ο.κ.). 

γ. Διάρκειας ενός (1) μηνάς για μία (1) επικίνδυνη έλ¬ 
λειψη. 

4. Την κύρωση της προσωρινής αφαίρεσης του πιστο¬ 
ποιητικού ελεγκτή ΙΚΤΕΟ, διάρκειας τριών (3) μηνών, 
επισύρουν: 

α. Η έκδοση ΔΤΕ χωρίς τη διενέργεια τεχνικού ελέγ¬ 
χου. 

β. Η έκδοση ΔΤΕ από ελεγκτή μετά τη διενέργεια 
ελέγχου από προσωπικό που δεν είναι εφοδιασμένο 
με το απαιτούμενο πιστοποιητικό ελεγκτή ΙΚΤΕΟ ή από 
άλλο ελεγκτή, εξαιρουμένης της περίπτωσης διενέργει¬ 
ας ελέγχου καυσαερίων στην πύλη του ΙΚΤΕΟ. 

γ. Η διενέργεια ελέγχων ή/και η έκδοση ΔΤΕ όταν 
το πιστοποιητικό ελεγκτή ΙΚΤΕΟ δεν αντιστοιχεί στην 
κατηγορία του ελεγχθέντος οχήματος. 

δ. Η, εκ προθέσεως, μη διαπίστωση, κατά τον τεχνικό 
έλεγχο ενός (1) οχήματος, τουλάχιστον μίας (1) υφιστά¬ 
μενης επικίνδυνης έλλειψης ή, αντίστροφα, η καταγρα¬ 
φή τουλάχιστον μίας (1) μη υφιστάμενης επικίνδυνης 
έλλειψης 

5. Σε περίπτωση υποτροπής με την τέλεση της ίδιας 
παράβασης εντός έτους από την έκδοση της απόφα¬ 
σης επιβολής προσωρινής αφαίρεσης του πιστοποιητι¬ 
κού ελεγκτή, ο χρόνος αφαίρεσης του πιστοποιητικού 
διπλασιάζεται και σε κάθε επόμενη υποτροπή εντός 
έτους από την έκδοση κάθε προηγούμενης απόφασης 
επιβολής προσωρινής αφαίρεσης του πιστοποιητικού 



1924 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ελεγκτή, ο χρόνος αφαίρεσης του πιστοποιητικού τρι¬ 
πλασιάζεται. 

6. Το πιστοποιητικό ελεγκτή ΙΚΤΕΟ που αφαιρέθηκε 
προσωρινά, επαναχορηγείται μετά την παρέλευση του 
χρόνου αφαίρεσής του. 

Άρθρο 8 

Όργανα ελέγχου των ΚΤΕΟ 

1. Η διαπίστωση των αναφερόμενων στα προηγούμενα 
άρθρα παραβάσεων της παρούσας γίνεται εξ αποστά- 
σεως ή με επιτόπιους ελέγχους. 

2. Ως όργανα των εξ αποστάσεως διενεργούμενων 
ελέγχων ορίζονται: 

α. Η Διεύθυνση Ελέγχου Οχημάτων και Εγκαταστά¬ 
σεων (ΔΕΟΕ) του ΥΠΥΜΕΔΙ, με βάση: 

ί) Τα αποστελλόμενα ή υποβαλλόμενα από τα ΙΚΤΕΟ 
στοιχεία μέσω του Μηχανογραφικού Συστήματος του 
ΥΠΥΜΕΔΙ ή με αλληλογραφία και 
ϋ) Την επεξεργασία των στοιχείων που αποστέλλο- 
νται από τα ΙΚΤΕΟ στο Μηχανογραφικό Σύστημα του 
ΥΠΥΜΕΔΙ και παρέχονται στη ΔΕΟΕ, μέσω κατάλληλου 
εποπτικού περιβάλλοντος, από τη ΔΑΣΛΕ. 

β. Η Διεύθυνση Ανάπτυξης, Συντήρησης και Λειτουργί¬ 
ας Εφαρμογών (ΔΑΣΛΕ) του ΥΠΥΜΕΔΙ για παραβάσεις 
που αφορούν στη λειτουργία του Μηχανογραφικού Συ¬ 
στήματος και μπορούν να διαπιστωθούν εξ αποστάσεως, 
με μηχανογραφικά μέσα. Συνδρομή στο ανωτέρω έργο 
δύναται να παρασχεθεί από παρόχους υπηρεσιών πι¬ 
στοποίησης ηλεκτρονικής υπογραφής εγγεγραμμένους 
στο μητρώο της Εθνικής Επιτροπής Τηλεπικοινωνιών και 
Ταχυδρομείων και Ανώτατα Εκπαιδευτικά Ιδρύματα της 
χώρας, που διαθέτουν τη σχετική τεχνογνωσία. 

γ. Οι αρμόδιες Διευθύνσεις Μεταφορών και Επικοινω¬ 
νιών των Περιφερειακών Ενοτήτων των κατά τόπους 
Περιφερειών, με βάση: 

ί) Τα αποστελλόμενα ή υποβαλλόμενα από τα ΙΚΤΕΟ 
στοιχεία μέσω του Μηχανογραφικού Συστήματος του 
ΥΠΥΜΕΔΙ ή με αλληλογραφία 
ϋ) Την επεξεργασία των στοιχείων που αποστέλλο- 
νται από τα ΙΚΤΕΟ στο Μηχανογραφικό Σύστημα του 
ΥΠΥΜΕΔΙ και παρέχονται στις Διευθύνσεις Μεταφορών 
και Επικοινωνιών, μέσω κατάλληλου εποπτικού περιβάλ¬ 
λοντος, από τη ΔΑΣΛΕ του ΥΠΥΜΕΔΙ και 
ιϋ) Τα αποδεικτικά στοιχεία που περιέρχονται σε γνώ¬ 
ση της Υπηρεσίας από Δημόσια Αρχή ή έπειτα από 
αξιολόγηση υποβληθείσας καταγγελίας και εφόσον από 
τα παρατιθέμενα στοιχεία τεκμηριώνεται παράβαση. 

Οι Διευθύνσεις Μεταφορών και Επικοινωνιών δεν 
δύνανται να διενεργήσουν εξ αποστάσεως έλεγχο σε 
Δημόσια ΚΤΕΟ. 

δ. Οποιοδήποτε όργανο της Φορολογικής Διοίκησης, 
καθώς και άλλα όργανα οριζόμενα από το Υπουργείο Οι¬ 
κονομικών, ειδικά, αλλά όχι αποκλειστικά, για τον έλεγχο 
της είσπραξης και απόδοσης ή μη του πρόσθετου ειδι¬ 
κού τέλους εκπρόθεσμης προσέλευσης (περιπτώσεις δ’ 
και ε’ της παραγράφου 1 του άρθρου 3 της παρούσας). 

3. Ως όργανα των επιτόπιων διενεργούμενων ελέγχων 
ορίζονται: 

α. Οι Επιθεωρητές - Ελεγκτές του ΣΕΕΥΜΕ. Η εντολή 
διενέργειας του ελέγχου δίδεται από το Γ ενικό Επιθε¬ 
ωρητή του Σώματος. 

β. Για τους ελέγχους των ΙΚΤΕΟ της Περιφέρειας, 
υπάλληλοι των κλάδων Πανεπιστημιακής Εκπαίδευσης 


(ΠΕ) και Τεχνολογικής Εκπαίδευσης (ΤΕ), ή υπάλλη¬ 
λοι του κλάδου Δευτεροβάθμιας Εκπαίδευσης (ΔΕ) με 
ισχύον πιστοποιητικό ελεγκτή ΚΤΕΟ, των Διευθύνσεων 
των Περιφερειακών Ενοτήτων των κατά τόπους Περι¬ 
φερειών, εκτός των υπαλλήλων των Δημοσίων ΚΤΕΟ. Η 
εντολή διενέργειας του ελέγχου δίδεται από το αρμόδιο 
όργανο της Περιφέρειας. 

γ. Οποιοσδήποτε υπάλληλος της Φορολογικής Δι¬ 
οίκησης, καθώς και άλλα όργανα οριζόμενα από το 
Υπουργείο Οικονομικών, ειδικά, αλλά όχι αποκλειστικά, 
για τον έλεγχο της είσπραξης και απόδοσης ή μη του 
πρόσθετου ειδικού τέλους εκπρόθεσμης προσέλευσης 
(περιπτώσεις δ’ και ε’ της παραγράφου 1 του άρθρου 
3 της παρούσας). 

4. Οι επιτόπιοι έλεγχοι διενεργούνται από διμελείς 
τουλάχιστον ομάδες, συγκροτούμενες από τα κατά τα 
ανωτέρω οριζόμενα ελεγκτικά όργανα, με την επιφύλα¬ 
ξη των διατάξεων της παραγράφου 5 του άρθρου 3 της 
παρούσας. Εφόσον η ομάδα συγκροτείται από υπαλλή¬ 
λους των Περιφερειών, ένα τουλάχιστον μέλος της είναι 
των κλάδων ΠΕ ή ΤΕ με την επιφύλαξη των οριζομένων 
στην παράγραφο 5 του άρθρου 3 της παρούσας. 

5. Οι επιτόπιοι έλεγχοι διενεργούνται μετά από εν¬ 
δείξεις μη ορθής λειτουργίας των ΙΚΤΕΟ ή μετά την 
υποβολή καταγγελίας κατόπιν αξιολόγησής της, από την 
οποία κρίνεται η αναγκαιότητα διενέργειας επιτόπιου 
ελέγχου, ή σε τυχαία επιλογή ΙΚΤΕΟ προς έλεγχο στα 
πλαίσια της παρακολούθησης της ορθής λειτουργίας 
του συστήματος του τεχνικού ελέγχου οχημάτων στη 
χώρα μας. 

Αρθρο 9 

Διαδικασία επιβολής των κυρώσεων 

1. Η ΔΕΟΕ και η ΔΑΣΛΕ του ΥΠΥΜΕΔΙ, ως όργανα εξ 
αποστάσεως ελέγχων, συντάσσουν: 

α. Έκθεση βεβαίωσης παράβασης, με την οποία βε¬ 
βαιώνουν τις τυχόν παραβάσεις που διαπιστώνουν. Η 
έκθεση αυτή συντάσσεται στην περίπτωση κατά την 
οποία τα διαθέσιμα στοιχεία διενέργειας του εξ απο¬ 
στάσεως ελέγχου κρίνονται επαρκή για τη θεμελίωση 
της παράβασης. Η έκθεση υποβάλλεται στη Διεύθυνση 
Μεταφορών και Επικοινωνιών της Περιφερειακής Ενότη¬ 
τας στην οποία λειτουργεί το ΙΚΤΕΟ και κοινοποιείται 
στο ΣΕΕΥΜΕ και, κατά περίπτωση, στη ΔΕΟΕ ή στη 
ΔΑΣΛΕ του ΥΠΥΜΕΔΙ. 

β.Έκθεση καταγραφής ευρημάτων για πιθανή τέλεσης 
παράβασης. Η έκθεση αυτή συντάσσεται στην περίπτω¬ 
ση κατά την οποία τα διαθέσιμα στοιχεία διενέργειας 
του εξ αποστάσεως ελέγχου δεν κρίνονται επαρκή για 
τη θεμελίωση της παράβασης και απαιτείται περαιτέρω 
έλεγχος. Η έκθεση υποβάλλεται στη Διεύθυνση Μετα¬ 
φορών και Επικοινωνιών της Περιφερειακής Ενότητας 
στην οποία λειτουργεί το ΙΚΤΕΟ και κοινοποιείται στο 
ΣΕΕΥΜΕ και, κατά περίπτωση, στη ΔΕΟΕ ή στη ΔΑΣΛΕ 
του ΥΠΥΜΕΔΙ. Η Διεύθυνση Μεταφορών και Επικοινω¬ 
νιών στην οποία αποστέλλεται η έκθεση καταγραφής 
ευρημάτων διενεργεί περαιτέρω έλεγχο και, εφόσον 
απ’ αυτόν θεμελιώνεται παράβαση, συντάσσει έκθεση 
βεβαίωσης παράβασης. Η έκθεση κοινοποιείται στο ΣΕ- 
ΕΥΜΕ και, κατά περίπτωση, στη ΔΕΟΕ ή στη ΔΑΣΛΕ 
του ΥΠΥΜΕΔΙ. 

2. Οι αρμόδιες Διευθύνσεις Μεταφορών και Επικοινω¬ 
νιών των Περιφερειακών Ενοτήτων των κατά τόπους 

Περιφερειών, ως όργανα εξ αποστάσεως ελέγχων, συ¬ 
ντάσσουν έκθεση βεβαίωσης παράβασης, με την οποία 
βεβαιώνουν τις τυχόν παραβάσεις που διαπιστώνουν 
κατά τη διενέργεια εξ αποστάσεως ελέγχου. Η έκθεση 
κοινοποιείται στο ΣΕΕΥΜΕ, στη ΔΕΟΕ και, κατά περί¬ 
πτωση, στη ΔΑΣΛΕ του ΥΠΥΜΕΔΙ. 

3. Οι Επιθεωρητές - Ελεγκτές του ΣΕΕΥΜΕ, ως όργα¬ 
να επιτόπιων ελέγχων, συντάσσουν έκθεση βεβαίωσης 
παράβασης, με την οποία βεβαιώνουν τις τυχόν παρα¬ 
βάσεις που διαπιστώνουν κατά τη διενέργεια επιτόπιου 
ελέγχου. Η έκθεση υποβάλλεται στη Διεύθυνση Μετα¬ 
φορών και Επικοινωνιών της Περιφερειακής Ενότητας 
στην οποία λειτουργεί το ΙΚΤΕΟ και κοινοποιείται στη 
ΔΕΟΕ και, κατά περίπτωση, στη ΔΑΣΛΕ του ΥΠΥΜΕΔΙ. 

4. Οι υπάλληλοι των Διευθύνσεων των Περιφερειακών 
Ενοτήτων, ως όργανα επιτόπιων ελέγχων, συντάσσουν 
έκθεση βεβαίωσης παράβασης, με την οποία βεβαιώ¬ 
νουν τις τυχόν παραβάσεις που διαπιστώνουν κατά τη 
διενέργεια επιτόπιου ελέγχου. Η έκθεση υποβάλλεται 
στη Διεύθυνση Μεταφορών και Επικοινωνιών της Περι¬ 
φερειακής Ενότητας στην οποία λειτουργεί το ΙΚΤΕΟ 
και κοινοποιείται στο ΣΕΕΥΜΕ, στη ΔΕΟΕ και, κατά πε¬ 
ρίπτωση, στη ΔΑΣΛΕ του ΥΠΥΜΕΔΙ. 

5. Οποιοιδήποτε υπάλληλοι της Φορολογικής Διοίκη¬ 
σης, ως όργανα εξ αποστάσεως και επιτόπιων ελέγ¬ 
χων, συντάσσουν έκθεση βεβαίωσης παράβασης, με την 
οποία βεβαιώνουν τις τυχόν παραβάσεις που διαπιστώ¬ 
νουν κατά τη διενέργεια εξ αποστάσεως ή/και επιτόπιου 
ελέγχου. Η έκθεση υποβάλλεται στη Διεύθυνση Μετα¬ 
φορών και Επικοινωνιών της Περιφερειακής Ενότητας 
στην οποία λειτουργεί το ΙΚΤΕΟ και κοινοποιείται στο 
ΣΕΕΥΜΕ, στη ΔΕΟΕ και, κατά περίπτωση, στη ΔΑΣΛΕ 
του ΥΠΥΜΕΔΙ. 

6. Η έκθεση βεβαίωσης παράβασης αποστέλλεται από 
τη Διεύθυνση Μεταφορών και Επικοινωνιών της Περιφε¬ 
ρειακής Ενότητας, με συστημένη επιστολή με απόδειξη 
παραλαβής, στο νόμιμο εκπρόσωπο του ελεγχόμενου 
ΙΚΤΕΟ και, κατά περίπτωση, στον ελεγκτή του ΙΚΤΕΟ για 
την υποβολή των απόψεών τους εγγράφως, εντός προ¬ 
θεσμίας πέντε (5) εργάσιμων ημερών, από την επομένη 
της ημέρας παραλαβής του εγγράφου. Αν οι έγγραφες 
αιτιάσεις κριθούν βάσιμες, διαγράφεται η παράβαση και 
η Διεύθυνση Μεταφορών και Επικοινωνιών της Περιφε¬ 
ρειακής Ενότητας ενημερώνει εγγράφως το ΣΕΕΥΜΕ, 
τη ΔΕΟΕ και, κατά περίπτωση, τη ΔΑΣΛΕ του ΥΠΥΜΕΔΙ. 

Σε αντίθετη περίπτωση, επιβάλλονται οι προβλεπό- 
μενες από τα άρθρα 3, 4, 5, 6 και 7 της παρούσας 
διοικητικές κυρώσεις, με αιτιολογημένη απόφαση του 
Γενικού Διευθυντή Μεταφορών και Επικοινωνιών της 
Περιφέρειας και με βάση τη σχετική έκθεση βεβαίωσης 
παράβασης του οργάνου ελέγχου. 

Η ως άνω απόφαση κοινοποιείται απαραιτήτως στη 
ΔΟΥ του παραβάτη στην περίπτωση που επιβάλλεται 
πρόστιμο και στην οικεία Αστυνομική Αρχή στην πε¬ 
ρίπτωση που επιβάλλεται αφαίρεση της άδειας λει¬ 
τουργίας ή απαγόρευση λειτουργίας του ΙΚΤΕΟ. Επίσης, 
κοινοποιείται στο ΣΕΕΥΜΕ, τη ΔΕΟΕ και τη ΔΑΣΛΕ του 
ΥΠΥΜΕΔΙ. 

Στην περίπτωση επιβολής προστίμου για παραβά¬ 
σεις των περιπτώσεων δ’ και ε’ της παραγράφου 1 του 
άρθρου 3 (διενέργεια ελέγχου σε εκπρόθεσμο όχημα 
χωρίς να έχει καταβληθεί το πρόσθετο ειδικό τέλος 
εκπρόθεσμης προσέλευσης), η αρμόδια Διεύθυνση Με¬ 


ταφορών και Επικοινωνιών της Περιφερειακής Ενότητας 
καθίσταται βεβαιούσα αρχή, υπόχρεη για την άμεση 
σύνταξη και αποστολή στην αρμόδια ΔΟΥ χρηματικού 
καταλόγου, σύμφωνα με τις διατάξεις του Ν.Δ. 356/1974 
(Κώδικας Είσπραξης Δημοσίων Εσόδων), στον οποίο 
επισυνάπτεται (για λόγους ενημέρωσης) και η πράξη 
επιβολής κύρωσης ή βεβαίωσης παράβασης. 

7. Η ανωτέρω απόφαση επιβολής κυρώσεων αποστέλ- 
λεται, με συστημένη επιστολή με απόδειξη παραλαβής, 
στο νόμιμο εκπρόσωπο του ΙΚΤΕΟ και, κατά περίπτωση, 
στον ελεγκτή ΙΚΤΕΟ. 

ί) Στην περίπτωση επιβολής προστίμου, με το έγγραφο 
αυτό στο οποίο αναγράφονται και οι Κωδικοί Αριθμοί 
Εσόδων υπέρ των οποίων αποδίδεται το σχετικό ποσό 
στη ΔΟΥ, καλείται ο εκπρόσωπος του ΙΚΤΕΟ να κατα¬ 
βάλει το πρόστιμο, εντός δέκα (10) εργάσιμων ημερών 
από την παραλαβή του εγγράφου και σύμφωνα με τα 
οριζόμενα στο άρθρο 10 της παρούσας. 

ϋ) Στην περίπτωση επιβολής αφαίρεσης της άδειας 
λειτουργίας ή του πιστοποιητικού ελεγκτή ΙΚΤΕΟ, με 
το έγγραφο αυτό καλείται ο εκπρόσωπος ή ο ελεγκτής 
εντός προθεσμίας πέντε (5) εργασίμων ημερών, από 
την επόμενη της ημέρας παραλαβής του εγγράφου, 
να παραδώσει την άδεια λειτουργίας ή το πιστοποιη¬ 
τικό ελεγκτή στην αρμόδια Διεύθυνση Μεταφορών και 
Επικοινωνιών της Περιφερειακής Ενότητας. Μετά την 
πάροδο άπρακτης της προθεσμίας των πέντε (5) ημε¬ 
ρών, η άδεια λειτουργίας ή το πιστοποιητικό ελεγκτή 
παύουν αυτοδίκαια να ισχύουν. 

ΙίΙ) Στην περίπτωση επιβολής απαγόρευσης λειτουρ¬ 
γίας του ΙΚΤΕΟ, με το έγγραφο αυτό κοινοποιείται στο 
ΙΚΤΕΟ η απόφαση απαγόρευσης της λειτουργίας του. 

ίν) Στην περίπτωση επιβολής αφαίρεσης της άδειας 
λειτουργίας ή απαγόρευσης λειτουργίας του ΙΚΤΕΟ, η 
ΔΑΣΛΕ διακόπτει τη διασύνδεση του Μηχανογραφικού 
Συστήματος του ΙΚΤΕΟ με το δικτυακό τόπο του ΥΠΥ- 
ΜΕΔΙ, μετά από σχετικό έγγραφο της αρμόδιας Διεύ¬ 
θυνσης Μεταφορών και Επικοινωνιών της Περιφερειακής 
Ενότητας, στο οποίο αναφέρεται ρητά η ημερομηνία 
έναρξης και λήξης της διακοπής διασύνδεσης. 

8. Ως ημερομηνία επιβολής της κύρωσης της αφαίρε¬ 
σης της άδειας λειτουργίας ή της αφαίρεσης του πι¬ 
στοποιητικού ελεγκτή ΙΚΤΕΟ, λαμβάνεται η ημερομηνία 
παράδοσης της άδειας λειτουργίας ή του πιστοποιητι¬ 
κού ελεγκτή ή η επόμενη εργάσιμη ημέρα από την κατά 
την προηγούμενη παράγραφο πενθήμερη προθεσμία. 
Στην περίπτωση επιβολής απαγόρευσης λειτουργίας 
του ΙΚΤΕΟ, ως ημερομηνία επιβολής της κύρωσης λαμ- 
βάνεται η έκτη εργάσιμη ημέρα από την επόμενη της 
ημέρας παραλαβής του ως άνω εγγράφου. 

Άρθρο 10 

Διαδικασία είσπραξης και απόδοσης των προστίμων 

1. Το διοικητικό πρόστιμο που επιβάλλεται σύμφωνα 
με τις διατάξεις των ανωτέρω άρθρων, καταβάλλεται 
με διπλότυπο είσπραξης σε οποιαδήποτε ΔΟΥ. Στην 
περίπτωση που το επιβληθέν πρόστιμο δεν καταβλη¬ 
θεί εντός της προθεσμίας της παρ. 7ί του άρθρου 9 
της παρούσας απόφασης, αυτό εισπράττεται κατά τις 
διατάξεις του ΚΕΔΕ, μετά τη αποστολή χρηματικού κα¬ 
ταλόγου από τη βεβαιούσα αρχή. 

2. Το ποσό του διοικητικού προστίμου περιέρχεται 
κατά το ήμισυ στην οικεία Περιφέρεια, σύμφωνα με 

τις διατάξεις της παραγράφου 1 του άρθρου 16 του 
Ν. 2946/2001 και της υπ’ αριθμ. 31404/2005 κοινής υπουρ¬ 
γικής απόφασης «Απόδοση στις Νομαρχιακές Αυτοδιοι¬ 
κήσεις ποσοστού των εισπραττομένων προστίμων, χρη¬ 
ματικών ποινών και προσαυξήσεων που επιβάλλονται 
από αυτές, σύμφωνα με την παρ. 1 του άρθρου 16 του 
Ν. 2946/2001» (Β’ 868) και κατά το υπόλοιπο ήμισυ απο¬ 
τελεί έσοδο του δημοσίου και εισπράττεται στον ΚΑΕ 
3739 με την ονομασία «Λοιπά πρόστιμα και χρηματικές 
ποινές επιβαλλόμενες από δικαστήρια και δημόσιες γε¬ 
νικά αρχές». Αντίγραφο του παραστατικού καταβολής 
του προστίμου υποβάλλεται στην αρμόδια Διεύθυνση 
Μεταφορών και Επικοινωνιών της Περιφερειακής Ενό¬ 
τητας, σε προθεσμία δεκαπέντε (15) ημερών από την 
έκδοσή του. 

Αρθρο 11 

Έλεγχοι Δημοσίων ΚΤΕΟ 

Τα όργανα ελέγχου των περιπτώσεων α’ και β’ και δ’ 
της παραγράφου 2 και α’ και γ’ της παραγράφου 3 του 
άρθρου 8 διενεργούν ελέγχους και στα Δημόσια ΚΤΕΟ 
για τη διαπίστωση της τήρησης των όρων και προϋπο¬ 
θέσεων της ορθής λειτουργίας τους, όπως καθορίζονται 
με απόφαση του Υπουργού Υποδομών, Μεταφορών και 
Δικτύων, που εκδίδεται κατ’ εξουσιοδότηση της παρα¬ 
γράφου 3 του άρθρου 41 του Ν. 2963/2001, όπως αυτό 
αντικαταστάθηκε τελευταία με την παράγραφο 12 του 
άρθρου 185 του Ν. 4070/2012. 

Τα όργανα ελέγχου συντάσσουν έκθεση με την οποία 
βεβαιώνουν τις τυχόν παραβάσεις που διαπιστώνουν 
ως προς την τήρηση των όρων και προϋποθέσεων της 
ορθής λειτουργίας του Δημοσίου ΚΤΕΟ και την υπο¬ 
βάλλουν στον οικείο Περιφερειάρχη ή αρμόδιο Αντι- 
περιφερειάρχη προς λήψη απόφασης αναστολής της 


λειτουργίας του Δημοσίου ΚΤΕΟ μέχρι την αποκατά¬ 
σταση της παράβασης, σε περίπτωση μη τήρησης των 
όρων και προϋποθέσεων της ορθής λειτουργίας του, 
επιφυλασσομένων κατά τα λοιπά των διατάξεων του 
Πειθαρχικού Δικαίου για τους ελεγχόμενους υπαλλή¬ 
λους του ΚΤΕΟ. Η ανωτέρω έκθεση κοινοποιείται στη 
Διεύθυνση Μεταφορών και Επικοινωνιών της Περιφε¬ 
ρειακής Ενότητας στην οποία λειτουργεί το Δημόσιο 
ΚΤΕΟ, στο ΕΕΥΜΕ, τη ΔΕΟΕ και, κατά περίπτωση, στη 
ΔΑΣΛΕ του ΥΠΥΜΕΔΙ ή την αρμόδια ΔΟΥ. 

Αρθρο 12 

Καταργούμενες διατάξεις 

Από την έναρξη ισχύος της παρούσας καταργείται η 
αριθμ. 48680/5032/2012 απόφαση των Υπουργών Οικο¬ 
νομικών και Ανάπτυξης, Ανταγωνιστικότητας, Υποδομών, 
Μεταφορών και Δικτύων (Β' 3153). 

Αρθρο 13 
Έναρξη ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2015 

